Taani peaminister Anders Fogh Rasmussen kuulutas välja uued parlamendivalimised, mis toimuvad 13.novembril 2007.a.    Taani Põhiseaduse  järgi valitakse parlament neljaks aastaks, kuid võimul oleval peaministril on õigus kuulutada välja uued parlamendivalimised ka siis, kui eelmistest valimistest pole möödunud nelja aastat.    Eelmised valimised toimusid Taanis 8.veebruaril 2005 a. Parlament on 179 liikmeline, neist 2 saadikut on Fääri saartelt ja 2 Gröönimaalt.    Praegune valitsuse koosseis on järgmine:    Venstre ( liberaalid ) 50 kohta ( sh.naisi 18 )  Sotsiaaldemokraadid - 47 kohta (  sh.naisi 19 )  Taani Rahvapartei - 23 kohta ( sh. naisi 9 )  Konservatiivne Rahvapartei- 18 kohta ( sh. naisi 9 )  Det Radikale Venstre - 16 kohta (sh. naisi 8 )  Sotsialistlik Rahvapartei- 11 kohta ( sh. naisi 3)  Üksikkandidaadid - 6 kohta ( sh. naisi 2)  Uus Alliance- 3 kohta  Fääri saarte esind. 2- kohta  Gröönimaa esind.- 2 kohta  Esindaja väljastpoolt poliitilisi gruppe-1 koht    Kokku on praeguses parlamendis 66 naist ehk 37, 7 % naisi ja 113  meest ehk 62,3 %.    Praeguse valitsuse moodustavad Venstre ( liberaalid) ja Konservatiivne Rahvapartei, kuid koalitsioonis on ka Taani Rahvapartei, kuid kes on nn." tugipartei", nad ei oma ühtegi ministriportfelli .  Valitsuses 18 ministrit, kellest 7 on naised.    Peaminister kuulutas valimised välja nn. talle endale ja kogu valitsusele sobival ajal.  Taanil läheb praegu väga hästi , paremini kui iial varem. Ees aga ootavad uued reformid -kohalike omavalitsuste ehk kommuunide  reform ning maksureform .Need on edasilükkamatud reformid ja sunnivad peaministrit tegema rahva jaoks ebapopulaarseid otsuseid . Seetõttu otsustas Anders Fogh Rasmussen valimised ära nüüd,nagu ikka poliitikas kombeks on.  Teine igivana küsimus seal maal on "välismaalased ehk sisserändajad". See teema on kõikide parteide üks tähtsamaid peale sotsiaalse heaolu ja maksude.  Kuna sisserändajate e. mittetaanlaste partei Ny Alliansce ( Uus Alliance) on järjest rohkem ja rohkem kogunud omale toetajaid  (valimistel loodetakse teise ja kolmanda põlve immigrantidele), siis praeguste Taani poliitkavaatlejate hinnangul võib Uus Allance olla tõsiselt võetav koalitsioonipartner, kes on tugev konkurent Taani põlisparteidele ja kellest võib sõltuda palju.    Meie sõsarpartei Sotsiaaldemokraadid on peateemadena välja toonud:    1.Heaolu -  Tervis , lastehoid, kooliharidus,vanurid ja vanurite hoolekanne, sotsiaalset abi vajavad ühiskonna grupid  2.Sotsiaalne ebavõrdsus -  ( mõned näited- kõikidele kodututele peab riik pakkuma vähemalt elukohta , narkosõltlastele ravigarantiid jne.)  3.Kliima- Kliimamuutused on muutunud maailmaprobleemiks  4. Majandus  5.Maksud- sotsiaalselt võrdsed maksud (Taanis on astmeline tulumaks)  6.Koostöö- Parema tuleviku Taani nimel parem poliitiline koostöö parteide vahel  7.Integratsioon - parem integratsioon küllaltki konservatiivses Taani integratsioonipoliitikas.  Taanis kehtib nn. 24 aastaste reegel, st. enne 24 eluaastat ei või taani kodanik abielluda välismaa kodanikuga ja teda riiki elama tuua, et piirata fiktiivseid abielusid ( üks immigatsiooni vome).    Vaatame, kuidas neil läheb ja hoiame Taani Sotside juhile Helle Thorning-Schmidtile pöialt!!!